O‘ZBEKISTON RESPUBLIKASINING AYRIM QONUNLARIGA O‘ZGARTIShLAR VA QO‘ShIMChALAR KIRITISh TO‘G‘RISIDA

“Fuqarolarning davlat pensiya ta’minoti to‘g‘risida”gi, “Garov to‘g‘risida”gi, “Yer solig‘i to‘g‘risida”gi O‘zbekiston Respublikasi qonunlari va boshqa qonunlar qabul qilinganligi munosabati bilan O‘zbekiston Respublikasi Oliy Kengashi qaror qiladi:
 I. Quyidagi qonunlarga o‘zgartishlar va qo‘shimchalar kiritilsin:
 2. O‘zbekiston Respublikasining 1992-yil 14-yanvarda qabul qilingan “Jismoniy tarbiya va sport to‘g‘risida”gi Qonuniga (O‘zbekiston Respublikasi Oliy Kengashining Axborotnomasi, 1992-yil, № 3, 160-modda):
 25-moddaning to‘rtinchi qismidagi “ko‘p yillik xizmat qilganlik uchun pensiya olish huquqiga ega bo‘ladilar” degan so‘zlar “imtiyozli pensiya olish huquqiga ega bo‘ladilar” degan so‘zlar bilan almashtirilsin.
 II. O‘zbekiston Respublikasining quyidagi qonunlari:
 1992-yil 13-yanvarda qabul qilingan “O‘zbekiston Respublikasi Prezidenti huzurida O‘zbekiston Respublikasining davlat nazorati komitetini ta’sis etish to‘g‘risida”gi Qonuni (O‘zbekiston Respublikasi Oliy Kengashining Axborotnomasi, 1992-yil, № 3, 151-modda);
 1993-yil 6-mayda qabul qilingan “O‘zbekiston Respublikasining pul tizimi to‘g‘risida”gi Qonuni (O‘zbekiston Respublikasi Oliy Kengashining Axborotnomasi, 1993-yil, № 5, 219-modda) o‘z kuchini yo‘qotgan deb hisoblansin.